**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 02.08.2018 г., ПРОТОКОЛ № 9**

 **ПО ТОЧКА ДЕВЕТА**

**Предложение за упълномощаване на представителя на Община Трявна в извънредно заседание на Общото събрание на „Асоциация по В и К на обособената територия, обслужвана от „В и К“ ООД – Габрово“ , на 20 август 2018 г.**

**Вносител: Кметът на общината**

**Р Е Ш Е Н И Е № 118**

На основание чл. 21, ал. 1, т. 23, ал. 2 от ЗМСМА, чл. 198в, ал. 4, т. 2 и 5, чл. 198е, ал. 3 и 5 от Закона за водите и във връзка с чл. 5, ал. 5 и 6 от Правилника за организацията и дейността на асоциациите по водоснабдяване и канализация, Общински съвет Трявна

**Р Е Ш И:**

Упълномощава Представителя на Община Трявна в Общото събрание на „Асоциация по В и К на обособената територия, обслужвана от „В и К“ ООД – Габрово“, Дончо Тихолов Захариев – кмет на Община Трявна, да гласува по точките от дневния ред на извънредното заседание на Общото събрание на Асоциацията, насрочено за 20 август 2018 г., както следва:

* По т. 1 от проекта за дневен ред: „Приемане на решение, съгласно чл. 198в, ал. 4, т. 2 от Закона за водите, за сключване на Допълнително споразумение № 1 към Договор за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги, сключен на 26.04.2016 г., в сила от 01.05.2016 г., между страните: Асоциация по В и К на обособената територия, обслужвана от „В и К“ ООД, гр. Габрово и оператора „В и К“ ООД – гр. Габрово и упълномощаване на председателя на Асоциация по В и К – Габрово да го подпише от името на асоциацията“ – „ЗА“.
* По т. 2 от проекта за дневен ред: „Съгласуване на Бизнес плана на „В и К“ ООД – гр. Габрово за предоставяне на В и К услуги на обособената територия, чиито граници са променени и към която е присъединена и територията на община Трявна, за регулаторен период (2017-2021)“ – „ЗА“.

 Прието с 14 гласа „за“, 0 „против“, 1 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**